stanford-oval/wikipedia huggingface dataset:
อิบน์ ค็อลดูน
แหล่งข้อมูลอื่น > ภาษาอังกฤษ

Ibn Khaldun: His Life and Work, by Muhammad Hozien
Ibn Khaldun on In Our Time at the BBC. (listen now)
Rosenthal, Franz (2008) [1970–80]. "Ibn Khaldūn". Complete Dictionary of Scientific Biography. Encyclopedia.com.
Complete Muqaddimah/Kitab al-Ibar in English (without Chapter V, 13)
The Tunisian American Center (US) เก็บถาวร 2013-04-16 ที่ archive.today
Ibn Khaldun on the Web
Muslim Scientists and Scholars – Ibn Khaldun
Ibn Khaldun’s Philosophy of Management and Work
Ibn Khaldun (al-Muqaddimah): Methodology & concepts of economic sociology
Ibn Khaldun. The Mediterranean in the 14th century: Rise and fall of Empires. Andalusian Legacy exhibition in the Alcazar of Seville
The Ibn Khaldun Community Service Award© เก็บถาวร 2021-02-25 ที่ เวย์แบ็กแมชชีน
Ibn Khaldun meets Al Saud
The Ibn Khaldun Institute เก็บถาวร 2014-09-12 ที่ archive.today
The Tunisian American Day© เก็บถาวร 2021-02-25 ที่ เวย์แบ็กแมชชีน
แหล่งข้อมูลอื่น > ไม่ใช่ภาษาอังกฤษ

Multilingual tunisian academic web site on Ibn Khaldun
(ในภาษาฝรั่งเศส) Exposé simplifié sur la théologie scolastique
Chapters from the Muqaddimah and the History of Ibn Khaldun (ในภาษาอาหรับ)
Ismail Küpeli: Ibn Khaldun und das politische System Syriens – Eine Gegenüberstellung[ลิงก์เสีย], München, 2007, ISBN 978-3-638-75458-3 (German e-book about the politics of Syria with reference to the political theory of Ibn Khaldun)
Kuchinov A.M. Ibn Khaldun influence on social thought development // Lomonosov-2013. – Moscow, 2013. (ในภาษารัสเซีย)
Master's thesis on Ibn Khaldun published by FFLCH-USP in 2017 Roschel, Renato - São Paulo, 2017.(ในภาษาโปรตุเกส)
Wikisource
ฮัจญ์ญะฮ์

สำหรับความหมายอื่น ดูที่ ฮัจญ์ญะฮ์ (แก้ความกำกวม)
| ฮัจญ์ญะฮ์ حَجَّة |
| --- | --- |
เมือง

ฮัจญ์ญะฮ์ที่ตั้งในประเทศเยเมน
พิกัด: 15°41′42″N 43°35′51″E﻿ / ﻿15.69500°N 43.59750°E﻿ / 15.69500; 43.59750
ประเทศ:  เยเมน
เขตผู้ว่าการ: ฮัจญ์ญะฮ์
อำเภอ: ฮัจญ์ญะฮ์
ประชากร
 • ทั้งหมด: 53,887 คน
เขตเวลา: UTC+3 (เวลามาตรฐานเยเมน)
ฮัจญ์ญะฮ์ (อาหรับ: حَجَّة) เป็นเมืองหลักของเขตผู้ว่าการฮัจญ์ญะฮ์, ประเทศเยเมน โดยอยู่ห่างจากซานาไปทางตะวันตกเฉียงเหนือไป 127 กิโลเมตร มีระดับความสูง 1,800 เมตร ณ ค.ศ. 2003 ตัวเมืองมีประชากร 53,887 คน
ภูมิอากาศ

| ข้อมูลภูมิอากาศของฮัจญ์ญะฮ์> เดือน | ข้อมูลภูมิอากาศของฮัจญ์ญะฮ์> ม.ค. | ข้อมูลภูมิอากาศของฮัจญ์ญะฮ์> ก.พ. | ข้อมูลภูมิอากาศของฮัจญ์ญะฮ์> มี.ค. | ข้อมูลภูมิอากาศของฮัจญ์ญะฮ์> เม.ย. | ข้อมูลภูมิอากาศของฮัจญ์ญะฮ์> พ.ค. | ข้อมูลภูมิอากาศของฮัจญ์ญะฮ์> มิ.ย. | ข้อมูลภูมิอากาศของฮัจญ์ญะฮ์> ก.ค. | ข้อมูลภูมิอากาศของฮัจญ์ญะฮ์> ส.ค. | ข้อมูลภูมิอากาศของฮัจญ์ญะฮ์> ก.ย. | ข้อมูลภูมิอากาศของฮัจญ์ญะฮ์> ต.ค. | ข้อมูลภูมิอากาศของฮัจญ์ญะฮ์> พ.ย. | ข้อมูลภูมิอากาศของฮัจญ์ญะฮ์> ธ.ค. | ข้อมูลภูมิอากาศของฮัจญ์ญะฮ์> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 24.0 (75.2) | 26.0 (78.8) | 26.9 (80.4) | 27.1 (80.8) | 28.6 (83.5) | 30.7 (87.3) | 29.5 (85.1) | 29.0 (84.2) | 28.2 (82.8) | 25.3 (77.5) | 23.3 (73.9) | 22.9 (73.2) | 26.79 (80.23) |
| อุณหภูมิต่ำสุดเฉลี่ย  °C (°F) | 7.6 (45.7) | 8.5 (47.3) | 11.1 (52) | 12.7 (54.9) | 14.6 (58.3) | 15.3 (59.5) | 17.0 (62.6) | 16.9 (62.4) | 14.5 (58.1) | 11.8 (53.2) | 9.4 (48.9) | 8.2 (46.8) | 12.3 (54.14) |
| หยาดน้ำฟ้า มม (นิ้ว) | 7 (0.28) | 8 (0.31) | 22 (0.87) | 39 (1.54) | 24 (0.94) | 4 (0.16) | 34 (1.34) | 54 (2.13) | 12 (0.47) | 4 (0.16) | 8 (0.31) | 7 (0.28) | 223 (8.78) |
แหล่งที่มา: Climate-data.org
อิบาดะฮ์

อิบาดะฮ์ (อาหรับ: عبادة) เป็นคำศัพท์ภาษาอาหรับที่หมายถึงบริการหรือภาระจำยอม ในศาสนาอิสลาม อิบาดะฮ์ มักแปลเป็น "การสักการะ" และ อิบาดาต—รูปพหุพจน์ของ อิบาดะฮ์—อิงถึงนิติศาสตร์อิสลาม (ฟิกฮ์) ที่เกี่ยวกับพิธีทางศาสนาของชาวมุสลิม
อิบาดะฮ์

ในภาษาอาหรับ อิบาดะฮ์ เชื่อมกับคำศัพท์ใกล้เคียง เช่น "อุบูดียะฮ์" ("ทาส") ตัวคำในทางภาษาศาสตร์หมายถึง "การเชื่อฟังด้วยความอ่อนน้อม"
ในศาสนาอิสลาม อิบาดะฮ์ มักแปลเป็น "การสักการะ" และหมายถึงการเชื่อฟัง, อ่อนน้อม และจงรักภักดีต่ออัลลอฮ์
แหล่งที่มาอื่น (เช่น จากซัยยิด อะบุล อะลา เมาดูดีย์ นักเขียนสายอิสลามนิยม และคนอื่น) ให้ขอบเขตของ อิบาดะฮ์ โดยรวมไปถึงการหลีกเลี่ยงคำพูดของตน "จากความสกปรก, การโกหก, การปองร้าย, เหยียดหยาม" และความไม่ซื่อสัตย์, เชื่อมั่นต่อกฎหมายชะรีอะฮ์ใน "ด้านการค้าและเศรษฐกิจ" และใน "ความสัมพันธ์กับพ่อแม่, ญาติ, เพื่อน" กับทุกคน
อิบาดาต

อิบาดาต (عبادات) เป็นรูปพหุพจน์ของ อิบาดะฮ์ ซึ่งมีความหมายมากกว่า อิบาดะฮ์ อย่างเดียว มันอิงถึงนิติศาสตร์อิสลาม (ฟิกฮ์) ใน "กฎการสักการะในศาสนาอิสลาม" หรือ "พิธีกรรมสักการะทางศาสนาที่จำเป็นต่อมุสลิมทุกคนที่มีอายุและร่ายกายถึงเกณฑ์กำหนด"
อิบาดาตถูกรวมใน "หลักการอิสลาม" ทั้ง 5 ข้อ:
การประกาศความศรัทธา (ชะฮาดะฮ์) แปลได้เป็น "ไม่มีพระเจ้าอื่นใดนอกจากอัลลอฮ์ มุฮัมมัดเป็นศาสนทูตของอัลลอฮ์"
ละหมาด ทำเป็นเวลา 5 ครั้งต่อวันในเวลาที่กำหนด โดยมีกำหนดการชำระร่างกาย (เอาน้ำละหมาด), การเคลื่อนไหว (ยืนตรง, โค้ง, ก้มกราบ, นั่ง) และการกล่าวโองการจากอัลกุรอาน
ซะกาต -- ตามปรกติคือ 2.5% ของเงินเก็บและทรัพย์สินทั้งหมดของมุสลิม
ถือศีลอด -- การเลี่ยงจากการกินและดื่มในช่วงกลางวัน—โดยเฉพาะในช่วงเดือนเราะมะฎอน
แสวงบุญที่มักกะฮ์ (ฮัจญ์)—การจาริกแสวงบุญในศาสนาอิสลามที่เมืองศักดิ์สิทธิ์ของมุสลิมทุกปี และเป็นข้อบังคับสำหรับมุสลิมที่ต้องไปอย่างน้อยหนึ่งครั้งในช่วงชีวิตของตน โดยมุสลิมที่มีสุขภาพและรายได้เพียงพอต่อการเดินทางไป
รายงานจากมหาวิทยาลัยออกซ์ฟอร์ดสาขาอิสลามศึกษาไว้ว่า "เพราะสิ่งเหล่านี้คือสิ่งสำคัญในสังคมมุสลิม อิบาดาตได้ก่อรูปร่างแรกของหลักนิติศาสตร์อิสลามและรายงานส่วนใหญ่ในธรรมเนียมของศาสดา (ฮะดีษ)" อิบาดาตเหล่านี้เป็นสิ่งสำคัญในศาสนาอิสลาม (รายงานจากฟะลีล ญะมาลุดีน นักเขียน) เพราะถ้าไม่มีกฎหมายทางศาสนานี้ "มุสลิมอาจสร้างพิธีกรรมและการขอพรของตนเอง และศาสนาอิสลามก็จะสั่นคลอนแล้วหายไป"
ดูเพิ่ม

สำนักในเทววิทยาอิสลาม
แหล่งข้อมูลอื่น

Ibadah in Islam
The Meaning of Worship in Islam เก็บถาวร 2018-05-19 ที่ เวย์แบ็กแมชชีน
Ibadah เก็บถาวร 2020-01-27 ที่ เวย์แบ็กแมชชีน
อ่าวอัลอะเกาะบะฮ์

| อ่าวอัลอะเกาะบะฮ์ |
| --- | --- |
อ่าวเอลัต
คาบสมุทรไซนายที่มีอ่าวอัลอะเกาะบะฮ์อยู่ฝั่งตะวันออก และอ่าวสุเอซอยู่ฝั่งตะวันตก
อ่าวอัลอะเกาะบะฮ์
ที่ตั้ง: เอเชียตะวันตกเฉียงใต้
พิกัด: 28°45′N 34°45′E﻿ / ﻿28.750°N 34.750°E﻿ / 28.750; 34.750
ชนิด: อ่าว
ชื่อในภาษาแม่: خَلِيجُ ٱلْعَقَبَةِ  (อาหรับ) מפרץ אילת  (ฮีบรู)
แหล่งน้ำไหลเข้าหลัก: ทะเลแดง
ประเทศในลุ่มน้ำ: อียิปต์, อิสราเอล, จอร์แดน และซาอุดีอาระเบีย

ช่วงยาวที่สุด: 160 กิโลเมตร (99 ไมล์)
ช่วงกว้างที่สุด: 24 กิโลเมตร (15 ไมล์)
พื้นที่พื้นน้ำ: 239 km2 (92 sq mi)
ความลึกสูงสุด: 1,850 เมตร (6,070 ฟุต)

เมือง: อัลอะเกาะบะฮ์, เอลัต, ฏอบา, ฮักล์, ชัรมุชชัยค์
อ่าวอัลอะเกาะบะฮ์ (อาหรับ: خَلِيجُ ٱلْعَقَبَةِ), หรือ อ่าวเอลัต (ฮีบรู: מפרץ אילת, อักษรโรมัน: Mifrátz Eilát) เป็นอ่าวที่อยู่ทางเหนือของทะเลแดง ติดกับคาบสมุทรไซนายทางตะวันออกและคาบสมุทรอาหรับทางตะวันตก อ่าวด้านตะวันตกของอ่าวแห่งนี้คือ อ่าวสุเอซ (Gulf of Suez)
อ่าวอัลอะเกาะบะฮ์มีความลึกสูงสุด 1,850 เมตร (1.15 ไมล์) มีความกว้างจากจุดที่กว้างที่สุด 24 กิโลเมตร (15 ไมล์) และมีความยาวถึงส่วนปลายคือช่องแคบติราน (Straits of Tiran) ประมาณ 160 กิโลเมตร (99 ไมล์) ชายฝั่งของอ่าวแห่งนี้อยู่ในสี่ประเทศคือ อียิปต์ อิสราเอล จอร์แดนและซาอุดีอาระเบีย มีเมืองท่องเที่ยวและเมืองท่าอย่างฏอบา (Taba) ในอียิปต์, เอลัต (Eilat) ในอิสราเอล และอัลอะเกาะบะฮ์ (Aqaba) ในจอร์แดน
มีบันทึกตั้งแต่สมัยราชวงศ์ที่สี่แห่งอียิปต์ว่าอ่าวอัลอะเกาะบะฮ์เป็นจุดสำคัญแห่งหนึ่งของการค้าขายในภูมิภาค มีการบันทึกในอีกหลายราชวงศ์ของอียิปต์ถึงการเดินทางข้ามทะเลแดงไปทำการค้ากับอาณาจักรพันต์ (Punt) นอกจากนี้เมืองอายลา (Ayla; ปัจจุบันคือเมืองอัลอะเกาะบะฮ์) ยังเป็นเมืองที่ทำการค้ากับชาวแนบาเทีย (Nabataeans) ต่อมาชาวโรมันได้สร้างเส้นทาง Via Traiana Nova ทำให้การค้าระหว่างแอฟริกากับเลแวนต์สะดวกขึ้น
ในปัจจุบัน อ่าวอัลอะเกาะบะฮ์เป็นจุดที่นักท่องเที่ยวนิยมมาดำน้ำเพื่อชมปะการัง ซากเรืออับปางและสัตว์น้ำ ประมาณการว่ามีนักดำน้ำ 250,000 คนต่อปี คิดเป็น 10% ของรายได้จากการท่องเที่ยวในบริเวณนี้ นอกจากนี้ยังมีสถานที่ท่องเที่ยวอื่น ๆ เช่น หุบเขาวาดีรัม (Wadi Rum) ซากเมืองอายลาและสนามรบของยุทธการอัลอะเกาะบะฮ์ (Battle of Aqaba) ในสงครามโลกครั้งที่หนึ่ง
แหล่งข้อมูลอื่น

The Red Sea Marine Peace Park page on Israel's Ministry of Foreign Affairs - a joint Israel-Jordan initiative
| ด ค กดินแดนที่ล้อมรอบอ่าวอัลอะเกาะบะฮ์ |
| --- | --- |
 อียิปต์ •  อิสราเอล •  จอร์แดน •  ซาอุดีอาระเบีย
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  Pleiades 
อื่น ๆ:  NARA  IdRef
อูฐตัวเมียของอัลลอฮ์

ศอเลียะห์เชิญชวนผู้คนมาดูอูฐตัวเมีย
ชุดสะสมตัวเขียนสีวิจิตรของกิเศาะศุลอันบิยาอ์
อูฐตัวเมียของอัลลอฮ์ (อาหรับ: نَـاقـة الله) ในศาสนาอิสลาม เป็นอูฐเพศเมียที่พระเป็นเจ้าส่งมาให้ชาวษะมูดที่อัลฮิจญร์ มีการบันทึกเรื่องราวของอูฐตัวเมียในอัลกุรอาน
การกล่าวถึงในอัลกุรอาน

ในรายงานหลายส่วนจากอัลกุรอาน มีเรื่องราวของชาวษะมูด ผู้ที่อาศัยหลังจากชาวอ๊าดในอาระเบียก่อนการมาของศาสนาอิสลาม นอกจากปัญหาอื่น ๆ แล้ว ผู้คนยังหลงผิดกับการบูชาเทวรูปอย่างมาก ด้วยเหตุนี้ พระเจ้าจึงส่งศาสดาศอเลียะห์มาเพื่อเตือนถึงหายนะที่จะมาเยือนถ้าพวกเขายังไม่หยุดการหลอกลวง
ดูเพิ่ม

คาบสมุทรอาหรับ
อูฐในศาสนาอิสลาม
อูฐหนอกเดียว
ฮิญาซ
อิชมาเอล

| อิชมาเอล |
| --- | --- |
ฮากัรและอิชมาเอล บุตรของเธอที่ทะเลทรายอาหรับ ภาพโดยFrançois-Joseph Navez.
ศาสดา, อัครบิดร, ศาสดาของชาวอาหรับ, บิดาของชาวอาหรับ
นับถือ ใน: ยูดาย คริสต์ อิสลาม บาไฮ
มีอิทธิพลต่อ: อับราฮัม
รับอิทธิพลจาก: วงศ์วานอิชมาเอล และชาวมุสลิม
อิชมาเอล (ศัพท์ศาสนายูดาห์และศาสนาคริสต์) หรือ อิสมาอีล (ศัพท์ศาสนาอิสลาม) (อังกฤษ: Ishmael; อาหรับ: إسماعيل /อิสมาอีล/; ฮีบรู: יִשְׁמָעֵאל /ยิชมาเอล/) เป็นบุคคลสำคัญในศาสนาอับราฮัม และเป็นเราะซูลของอัลลอฮ์ตามคติของศาสนาอิสลาม
อิชมาเอลเป็นบุตรของอับราฮัม (อิบรอฮีม) และนางฮาการ์ (ฮาญัร)
อิชมาเอลในศาสนายูดาห์และศาสนาคริสต์ > ความหมายของชื่อ

อิชมาเอล มีชื่อมาจากภาษาฮีบรูว่า יִשְׁמָעֵאל แปลว่า พระเจ้าทรงรับฟัง เพราะเมื่อนางฮาการ์ตั้งครรภ์นั้น ก็ถูกนางซาราห์ภรรยาของฮับราฮัมข่มเหง จึงคิดหนีจากไป แต่เมื่อระหว่างทางนางฮาการ์ ได้พบกับทูตของพระเจ้า ทูตของพระเจ้าได้กล่าวอวยพรแก่นางว่า "เราจะให้พงศ์พันธุ์ของเจ้าทวีมากขึ้นจนนับไม่ถ้วน" และได้สั่งให้นางกลับไป พร้อมกับให้ตั้งชื่อบุตรของนางว่า "อิชมาเอล" เพราะพระเจ้าทรงรับฟังความทุกข์ร้อนของนาง
อิชมาเอลในศาสนายูดาห์และศาสนาคริสต์ > กำเนิดอิชมาเอล

เนื่องจากเดิมทีนางซาราห์ ภรรยาของอับราฮัมเป็นหมัน นางจึงยกนางฮาการ์ สาวใช้ชาวอียิปต์ของนางให้เป็นภรรยาของอับราฮัมด้วย แต่เมื่อนางฮาการ์ตั้งครรภ์และคลอดบุตรชาย อับราฮัมจึงให้ชื่อว่า อิชมาเอล เมื่ออิชมาเอลเกิดนั้น อับราฮัมมีอายุได้ 86 ปี
เมื่ออิชมาอิลอายุ 13 ปี พระเจ้าตรัสให้อับราฮัมผู้เป็นบิดาถือสุหนัต ดังนั้นจึงถือได้ว่าอิชมาเอลเป็นบุตรชายคนแรกของอับราฮัม ที่ได้ประกอบพิธีสุหนัต
อิชมาเอลในศาสนายูดาห์และศาสนาคริสต์ > นางฮาการ์และอิชมาเอลถูกขับไล่

นางฮาการ์และอิชมาเอลมักกระด้างกระเดื่องต่อนางซาราห์อยู่เสมอ จนกระทั่งเมื่ออิชมาเอลอายุได้ 15 ปี พระเจ้าก็ทรงรักษาพระสัญญาของพระองค์ โดยทรงประทานบุตรชายให้แก่อับราฮัม โดยนางซาราห์ตั้งครรภ์ และเมื่อคลอดออกมา อับราฮัมจึงตั้งชื่อให้ว่า อิสอัค ฝ่ายอิชมาเอลและนางฮาการ์ ประพฤติตนลบหลู่และแข็งข้อต่อนางซาราห์หนักขึ้น ทั้งนางซาราห์ไม่ต้องการให้อิชมาเอลเป็นผู้รับมรดกจากอับราฮัม เป็นเหตุให้อับราฮับขับนางฮาการ์ออกจากครอบครัวไปพร้อมกับอิชมาเอล
เดิมทีอับราฮัมหนักใจที่จะขับไล่ทั้งคู่ แต่พระเจ้าทรงสัญญาว่า "...เราจะกระทำให้เป็นชนชาติหนึ่งด้วย เพราะเขาเป็นพงศ์พันธุ์ของเจ้า" เมื่อแยกจากอับราฮัม นางฮาการ์ และอิชมาเอลได้อาศัยอยู่ในปาราน และต่อมาลูกหลานของอิชมาเอลก็มีทั้งสิ้น 12 เผ่า ตั้งที่อยู่ตั้งแต่เมืองฮาวิลลาห์ จนถึงเมืองชูร์ (ระหว่างอิยิปต์ กับอัสซูเรีย)
ชาวยิวและคริสต์ศาสนิกชนมีมุมมองต่ออิชมาเอลเป็นเสมือนคนต่างชาติ นักเทววิทยาบางท่านเชื่อว่าอิชมาเอลคือบรรพบุรุษของชาวเปอร์เซีย ในขณะที่คัมภีร์อัลกุรอานมีมุมมองที่ต่างกันออกไป ดังนั้นเรื่องราวของอิชมาเอล ในคัมภีร์ทั้งสองฉบับจึงแตกต่างกัน
อิสมาอีลในศาสนาอิสลาม

ดูเพิ่ม: อิสมาอีล
ในคัมภีร์อัลกุรอาน อิสมาอีลเป็นบุตรคนโตของอิบรอฮีมกับนางฮาญัร และเป็นผู้ที่อิบรอฮีมจะต้องเชือดตามคำสั่งทดลองใจของอัลลอฮ์ แต่พระองค์ได้ให้มลาอิกะฮ์นำแกะไปให้ให้เชือดแทน เป็นที่มาของประเพณีกุรบานที่ทำกันในวันอีดุลอัฎฮา 
อิสมาอิลและอิบรอฮีมได้ร่วมกันสร้างกะอ์บะฮ์ซึ่งพระเจ้าก็ให้ขึ้นไปบนยอดเพื่อป่าวประกาศเรียกให้คนมาประกอบพิธีฮัจญ์ และที่ใต้วิหารกะอฺบะหฺมีตาน้ำที่ไม่เคยแห้งจนถึงปัจจุบัน เป็นตาน้ำที่เกิดขึ้น เมื่อฮาญัรให้กำเนิดแก่อิสมาอีล อิสมาอีลดิ้นและถีบที่พื้นทะเล แล้วเกิดปาฏิหาริย์มีตาน้ำไหลออกมา อันได้แก่ตาน้ำซัมซัม
ดูเพิ่ม

หนังสือปฐมกาล
อับราฮัม
ฮามานในศาสนาอิสลาม

ฮามาน (อาหรับ: هامان, อักษรโรมัน: Hāmān) เป็นบุคคลหนึ่งในคัมภีร์อัลกุรอานที่ปรากฏตัวในฐานะเจ้าหน้าที่ศาลและมหาปุโรหิตของฟาโรห์หรือฟิรเอาน์ และเป็นบุคคลในราชสำนักในสมัยของนบีมูซา อย่างไรก็ตาม ชื่อฮามานยังปรากฏในพระคัมภีร์ไบเบิล หนังสือเอสเธอร์ โดยฮามานเป็นที่ปรึกษาของอาหสุเอรัส กษัตริย์แห่งเปอร์เซียและศัตรูของชาวยิว ความสัมพันธ์ระหว่างคัมภีร์ไบเบิลและอัลกุรอานฮามานเป็นหัวข้อถกเถียง
พระสารสาสน์พลขันธ์ (ลอง สุนทานนท์)

บทความนี้เกี่ยวกับพระสารสาสน์พลขันธ์ (ลอง สุนทานนท์) สำหรับบุคคลอื่นที่มีบรรดาศักดิ์และราชทินนามเดียวกัน ดูที่ พระสารสาสน์พลขันธ์
| พันโทพระสารสาสน์พลขันธ์ (ลอง สุนทานนท์)ม> ว.ม., ต.จ.ว., ต.ช. |
| --- | --- |


รัฐมนตรีว่าการกระทรวงเศรษฐการ
ดำรงตำแหน่ง 29 มีนาคม พ.ศ. 2477 – 22 กันยายน พ.ศ. 2477
นายกรัฐมนตรี: พระยาพหลพลพยุหเสนา (พจน์ พหลโยธิน)
ก่อนหน้า: พระยาโกมารกุลมนตรี (ชื่น โกมารกุล ณ นคร)
ถัดไป: พระยาศรยุทธเสนี (กระแส ประวาหะนาวิน)
 
ข้อมูลส่วนบุคคล
เกิด: 30 มิถุนายน พ.ศ. 2434
เสียชีวิต: 24 มีนาคม พ.ศ. 2524 (89 ปี)
ศาสนา: พุทธ
คู่สมรส: สวัสดิ์ สารสาสน์พลขันธ์ 
บุตร: 5 คน

พันโท พระสารสาสน์พลขันธ์ (ลอง สุนทานนท์) เป็นอดีตรัฐมนตรีว่าการกระทรวงเศรษฐการ ในรัฐบาลพลเอก พระยาพหลพลพยุหเสนา
ประวัติ

พันโท พระสารสาสน์พลขันธ์ (ลอง สุนทานนท์) เป็นบุตรของนายใหญ่ และนางจำรัส สุนทานนท์ มีน้องสาว 1 คน คือท่านผู้หญิงเลื่อม ศัลยาวิธานนิเทศ ภรรยาของพลโทพระยาศัลวิธานนิเทศ (แอบ รักตประจิต) อดีตสมุหพระราชมณเฑียรและนายกราชบัณฑิตยสถาน
เมื่อวันที่ 19 ธันวาคม พ.ศ. 2456 พระสารสาสน์พลขันธ์ ขณะที่เป็น พันตรี หลวงศัลวิธานนิเทศ ได้รับพระราชทานสกุล "สุนทานนท์"
ในวันที่ 20 เมษายน 2461 ได้รับพระราชทานบรรดาศักดิ์จาก พันโท หลวงศัลวิธานนิเทศ เป็น นายพันโท พระสารสาสน์พลขันธ์ มีตำแหน่งราชการในกระทรวงกลาโหม ถือศักดินา 1,000 โดยได้เข้ารับพระราชทานสัญญาบัตรบรรดาศักดิ์เมื่อวันที่ 18 สิงหาคม 2462
ประมาณ พ.ศ. 2458 สมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ องค์เสนาธิการทหารบกในขณะนั้น ได้ทรงมอบหมายให้พระสารสาสน์พลขันธ์ เป็นผู้สอนหนังสือในฐานะเป็นครูคนแรกแก่พระโอรสวัย 7 ขวบ ที่วังปารุสกวัน
งานการเมือง

29 มีนาคม พ.ศ. 2477 พระสารสาสน์พลขันธ์ (ลอง สุนทานนท์) ได้รับการแต่งตั้งเป็นรัฐมนตรีว่าการกระทรวงเศรษฐการ ในรัฐบาลพลเอก พระยาพหลพลพยุหเสนาแทนพระยาโกมารกุลมนตรี (ชื่น โกมารกุล ณ นคร) และพ้นจากตำแหน่งไปเมื่อ 22 กันยายน พ.ศ. 2477 เนื่องจากลาออกพร้อมนายกรัฐมนตรีและรัฐมนตรีทั้งคณะ
ครอบครัว

พันโท พระสารสาสน์พลขันธ์ (ลอง สุนทานนท์) สมรสกับนางสวัสดิ์ สารสาสน์พลขันธ์ ธิดาพระยาราชายสาธก (ง่วนสุน อัศวนนท์) กับคุณหญิงฟอง มีบุตรธิดา 5 คน คือ
ร้อยเอก สมหวัง สารสาส
หม่อมงามจิตต์ บุรฉัตร
นางสาวจริตราบ สารสาส
นางโศภิณ อัศวเกียรติ์
นางเสลา สก๊อต
ยศและตำแหน่ง

8 พฤศจิกายน 2469 – อำมาตย์เอก
เครื่องราชอิสริยาภรณ์

พ.ศ. 2512 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2508 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้าวิเศษ (ต.จ.ว.)
พ.ศ. 2487 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
ฮัมดาน บิน มุฮัมมัด อาล มักตูม

มกุฎราชกุมารดูไบ
ชัยค์ ฮัมดาน บิน มุฮัมมัด บิน รอชิด อาล มักตูม (อาหรับ: حمدان بن محمد بن راشد آل مكتوم; ประสูติวันที่ 14 พฤศจิกายน ค.ศ. 1982) เป็นมกุฎราชกุมารดูไบ สหรัฐอาหรับเอมิเรตส์ พระองค์เป็นที่รู้จักในพระนามแฝงตอนตีพิมพ์บทกวีว่า ฟัซซาอ์ (อาหรับ: فزاع) ซึ่งหมายถึง "ผู้ที่ช่วยเหลือ" ในภาษาอาหรับ ในฐานะนักขี่ม้า มักตูมทรงชนะรางวัลชิงแชมป์โลกในรายการการแข่งขันขี่ม้าระดับโลกไปหลายรายการ
พระองค์ได้รับการสถาปนาเป็นมกุฎราชกุมารแห่งดูไบตั้งแต่วันที่ 1 กุมภาพันธ์ ปี 2008
แหล่งข้อมูลอื่น

Official Website - Arabic เก็บถาวร 2022-11-03 ที่ เวย์แบ็กแมชชีน
Official Website - English
ฮัสซัน อาลี คาอีเร

| ฮัสซัน อาลี คาอีเร |
| --- | --- |


นายกรัฐมนตรีโซมาเลีย
ดำรงตำแหน่ง 1 มีนาคม ค.ศ. 2017 – 25 กรกฎาคม ค.ศ. 2020
ประธานาธิบดี: โมฮัมเหม็ด อับดุลลาฮี โมฮัมเหม็ด
ก่อนหน้า: โอมาร์ อับดีราซิด อาลี ชาร์มาร์กี
ถัดไป: Mohamed Hussein Roble
 
ข้อมูลส่วนบุคคล
เกิด: ฮัสซัน อาลี คาอีเร ค.ศ. 1968 Jacar, จัลจูดูด, สาธารณรัฐโซมาลี
พรรคการเมือง: นักการเมืองอิสระ
ศิษย์เก่า: มหาวิทยาลัยออสโล มหาวิทยาลัยแฮเรียต-วัตต์

ฮัสซัน อาลี คาอีเร (โซมาลี: Xasan Cali Khayre, อาหรับ: حسن علي خيري) รู้จักกันในนาม ฮัสซัน คาอีเร, เป็นนักกิจกรรม ผู้จัดการ นักการเมือง และอดีตนายกรัฐมนตรีโซมาเลีย
ฮาร์เกย์ซา

ฮาร์เกย์ซา
ฮาร์เกย์ซา (โซมาลี: Hargeysa; อาหรับ: هرجيسا) เป็นเมืองหลวงและเมืองที่ใหญ่ที่สุดของโซมาลีแลนด์ ซึ่งเป็นประเทศที่ยังมีข้อพิพาทเรื่องเอกราช ตั้งอยู่ในแคว้นวอกอยีกัลเบด
เมืองนี้ตั้งอยู่ในหุบเขาในกัลกอดอน ที่ราบสูงและตั้งอยู่ที่ระดับความสูงของ 4,377 ฟุต (1,334 เมตร) บ้าน ศิลปะหินจากยุคสมัยโบราณ ฮาร์เกย์ซายังเป็นศูนย์กลางการค้าหินตัด, ก่อสร้าง, บริการค้าปลีกและนำเข้า / ส่งออกในกิจกรรมอื่น ๆ
ฮาเม็ด บิน ทูเวไน แห่งแซนซิบาร์

ฮาเม็ด บิน ทูเวไน แห่งแซนซิบาร์
ซัยยิด ฮาเม็ด บิน ทูเวไน อัลบุสซัยด์ (Sayyid Hamad bin Thuwaini Al-Busaid) (ค.ศ. 1857 - 25 สิงหาคม ค.ศ. 1896) (อาหรับ: حمد بن ثويني البوسعيد) เป็นสุลต่านองค์ที่ห้าแห่งแซนซิบาร์ ครองราชย์ตั้งแต่วันที่ 5 มีนาคม ค.ศ. 1893 ถึง 25 สิงหาคม ค.ศ. 1896
สุลต่านฮาเม็ดเสกสมรสกับซัยยีดาตุร์เกียะอ์ บินต์ ตุร์กิ อัลซัยด์ (Sayyida Turkia bint Turki al-Said) ผู้เป็นพระภคินี และพระราชธิดาในสุลต่านตุร์กิ บิน ซัยด์ แห่งมัสกัสและโอมาน (Turki bin Said) สุลต่านฮาเม็ดสิ้นพระชนม์อย่างกะทันหันเมื่อเวลา 11.40 น. ในวันที่ 25 สิงหาคม ค.ศ. 1896 ซึ่งอาจเป็นไปได้ว่าเกิดจากการลอบวางยาพิษโดยคาลิด บิน บาร์กาชผู้เป็นพระภาดา คาลิดได้เสวยราชย์เป็นสุลต่านองค์ใหม่และครองราชย์เพียงสามวันก่อนที่จะถูกรัฐบาลอังกฤษยึดอำนาจหลังสงครามอังกฤษ–แซนซิบาร์
ฮัรร็อตอัลบิรก์

ฮัรร็อตอัลบิรก์ในบริเวณริมทะเลแดงของประเทศซาอุดีอาระเบีย
ฮัรร็อตอัลบิรก์ (อาหรับ: حَرَّة ٱلْبِرْك) เป็นทุ่งลาวาโบราณที่ตั้งอยู่ริมชายฝั่งทะเลแดงของประเทศซาอุดีอาระเบีย
ดูเพิ่ม

แคว้นอะซีร
รายชื่อภูเขาไฟในประเทศซาอุดีอาระเบีย
ทิวเขาซะเราะวาต
เทือกเขาอะซีร
ติฮามะฮ์
ฮัรร็อตค็อยบัร

| ฮัรร็อตค็อยบัร |
| --- | --- |
حَرَّة خَيْبَر
ฮัรร็อตค็อยบัร มองจากสถานีอวกาศนานาชาติ (บริเวณบนขวาของภาพ)
จุดสูงสุด
ความสูง เหนือระดับน้ำทะเล: 2,093 เมตร (6,867 ฟุต)
พิกัด: 25°43′10″N 39°56′34″E﻿ / ﻿25.71944°N 39.94278°E﻿ / 25.71944; 39.94278 
ข้อมูลทางภูมิศาสตร์
ฮัรร็อตค็อยบัรมะดีนะฮ์ ประเทศซาอุดีอาระเบีย 
ข้อมูลทางธรณีวิทยา
ประเภทภูเขา: ทุ่งภูเขาไฟ
การปะทุครั้งล่าสุด: ค.ศ. 650 ± 50 ปี
ฮัรร็อตค็อยบัร (อาหรับ: حَرَّة خَيْبَر) เป็นทุ่งภูเขาไฟที่ตั้งอยู่ทางตอนเหนือของมะดีนะฮ์ในภูมิภาคฮิญาซ ประเทศซาอุดีอาระเบีย กินพื้นที่ประมาณ 12,000 ตารางกิโลเมตร โดยการปะทุครั้งล่าสุดเกิดขึ้นในช่วง ค.ศ. 600 ถึง 700
นักวิจัยที่ใช้ภาพถ่ายจากดาวเทียมได้ค้นพบหลักฐานสิ่งก่อสร้างของมนุษย์ในทุ่งลาวา (เช่นบริเวณพิกัด 25°40′38″N 39°57′52″E﻿ / ﻿25.67722°N 39.96444°E﻿ / 25.67722; 39.96444) ซึ่งสืบอายุได้ถึง 7,000 ปีหรือก่อนหน้านั้น
ดูเพิ่ม

รายชื่อภูเขาไฟในประเทศซาอุดีอาระเบีย
ค็อยบัร
ทิวเขาซะเราะวาต
ทิวเขาฮิญาซ
อิสมาอีล ฮะนียะฮ์
ชีวิตช่วงต้นและการศึกษา

อิสมาอีล อับดุสซะลาม อะห์มัด ฮะนียะฮ์เกิดในครอบครัวมุสลิมชาวปาเลสไตน์ที่ค่ายผู้ลี้ภัยอัชชาฏีบริเวณฉนวนกาซาที่อียิปต์ยึดครอง พ่อแม่ของเขาถูกขับไล่หรือหนีจากอัชเกล็อนในช่วงสงครามปาเลสไตน์ ค.ศ. 1948 ซึ่งเป็นส่วนหนึ่งของดินแดนที่อิสราเอลก่อตั้งขึ้นในขณะนั้น ตอนวัยเด็ก เขาทำงานที่อิสราเอลเพื่อช่วยเหลือครอบครัว เขาเข้าเรียนในโรงเรียนที่สหประชาชาติดำเนินการและจบการศึกษาจากมหาวิทยาลัยอิสลามกาซาด้วยปริญญาตรีสาขาวรรณกรรมอาหรับใน ค.ศ. 1987 โดยเริ่มมีส่วนเกี่ยวข้องกับฮะมาสตอนที่เรียนในมหาวิทยาลัย เขาเคยเป็นหัวหน้าสภานักศึกษาที่เป็นตัวแทนอิควานัลมุสลิมีนใน ค.ศ. 1985 ถึง 1986 เขาจบการศึกษาประมาณช่วงที่เกิดอินติฟาเฎาะฮ์ครั้งแรกต่อการครอบครองของอิสราเอล ซึ่งเป็นช่วงที่เขาเข้าร่วมประท้วงต่อต้านอิสราเอล
มุมมอง

ฮะนียะฮ์ถูกมองว่าเป็นหนึ่งในบุคคลที่มีแนวคิดรอบรู้และเป็นกลางที่สุดคนหนึ่งในกลุ่มฮะมาส
เสียชีวิต

บทความหลัก: การลอบสังหารอิสมาอีล ฮะนียะฮ์
ณ วันที่ 31 กรกฎาคม ค.ศ. 2024 ฮะนียะฮ์ถูกลอบสังหารที่เตหะราน ซึ่งเขาจะเดินทางไปพบกับแมสอูด เพเซชคียอน ประธานาธิบดีอิหร่านคนใหม่ ฮะมาสกล่าวว่าเขากับบอดีการ์ดคนหนึ่งถูกฆ่าโดยการโจมตีทางอากาศของ "พวกไซออนนิสต์" ที่บ้านพัก ตอนนั้นเขามีอายุ 62 ปี เดอะนิวยอร์กไทมส์รายงานว่า ฮะนียะฮ์ถูกลอบสังหารโดยใช้ระเบิดที่จุดชนวนจากระยะไกลที่ซ่อนไว้ในห้องพักเกสต์เฮาส์ของเขาเมื่อสองเดือนก่อน เมื่อได้รับการยืนยันว่าเขาอยู่ในนั้น จึงจุดระเบิดขึ้น
มีการทำพิธีศพแก่ฮะนียะฮ์ที่เตหะรานในวันที่ 1 สิงหาคม โดยมีแอลี ฆอเมเนอี ผู้นำสูงสุดอิหร่าน เป็นผู้นำละหมาด ส่วนที่หลงเหลือของฮะนียะฮ์จะถูกนำไปฝังที่โดฮา ประเทศกาตาร์
แหล่งข้อมูลอื่น

"Profile: Ismail Haniya". Al Jazeera. 19 February 2006.
"We Do Not Wish to Throw Them into the Sea". The Washington Post. 26 February 2006.
"Spiegel Interview with Palestinian Prime Minister Ismail Haniyeh: 'We Want Peace and Stability'". Der Spiegel. 12 June 2006.
David Margolick (September 2006). "The Most Dangerous Job in Gaza". Vanity Fair.
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  โปแลนด์
ฮัรร็อตเราะฮาฏ

| ฮัรร็อตเราะฮาฏ |
| --- | --- |
حَرَّة رَهَاط
ภาพดาวเทียมบริเวณตอนเหนือของทุ่งลาวา
จุดสูงสุด
ความสูง เหนือระดับน้ำทะเล: 1,744 เมตร (5,722 ฟุต)
พิกัด: 23°5′0″N 39°47′0″E﻿ / ﻿23.08333°N 39.78333°E﻿ / 23.08333; 39.78333 
ข้อมูลทางภูมิศาสตร์
ที่ตั้ง: ฮิญาซ ประเทศซาอุดีอาระเบีย
ข้อมูลทางธรณีวิทยา
ประเภทภูเขา: ทุ่งภูเขาไฟ
การปะทุครั้งล่าสุด: มิถุนายนถึงกรกฎาคม ค.ศ. 1256
ฮัรร็อตเราะฮาฏ (อาหรับ: حَرَّة رَهَاط) เป็นทุ่งลาวาในภูมิภาคฮิญาซของประเทศซาอุดีอาระเบีย ใน ค.ศ. 1256 ได้มีลาวาปริมาตร 0.5 ลูกบาศก์กิโลเมตร ไหลออกจากกรวยหินสคอเรีย 6 กรวย และไหลออกไปเป็นระยะทาง 23 กิโลเมตรถึงภายในรัศมี 4 กิโลเมตรจากเมืองมะดีนะฮ์ นับเป็นการปะทุครั้งสุดท้าย โดยเป็นทุ่งลาวาที่ใหญ่ที่สุดในประเทศซาอุดีอาระเบีย ตั้งอยู่ใกล้กับปล่องภูเขาไฟอัลวะอ์บะฮ์
ดูเพิ่ม

รายชื่อภูเขาไฟในประเทศซาอุดีอาระเบีย
ทิวเขาซะเราะวาต
ทิวเขาฮิญาซ
ฮิญาบ

มุสลิมหญิงสวมฮิญาบ (ผ้าคลุมหัว)
ฮิญาบ (อาหรับ: حجاب) หรือภาษามลายูปัตตานีว่า กาเฮงกลูบง เป็นผ้าคลุมที่สวมโดยหญิงมุสลิมบางคนตอนไปในบริเวณของผู้ชายที่ไม่ใช่คนในครอบครัวของตน ซึ่งมักคลุมหัวและหน้าอก ฮิญาบ อาจอิงถึงการแยกตัวของผู้หญิงจากผู้ชายในปริมณฑลสาธารณะ หรืออาจแสดงถึงมิติทางอภิปรัชญา เช่น อิงถึง "ผ้าคลุมที่แยกผู้ชายหรือโลกจากพระเจ้า"
ในอัลกุรอาน, ฮะดีษ และข้อความภาษาอาหรับคลาสสิก คำว่า คิมาร (อาหรับ: خِمار) ถูกใช้กับผ้าคลุมศีรษะ และ ฮิญาบ ถูกใช้กับฉาก, ม่าน หรือถูกใช้เป็นกฎความความพอประมาณและการแต่งกายในศาสนาอิสลามสำหรับผู้หญิงโดยทั่วไป
ตามธรรมเนียม ผู้หญิงมักสวมเพื่อรักษาความถ่อมตัวและความเป็นส่วนตัวจากชายที่ไม่รู้จัก รายงานจาก สารานุกรมอิสลามและโลกมุสลิม ความถ่อมตัวในอัลกุรอานเกี่ยวกับ "สายตา, การเดิน, เสื้อผ้า และอวัยวะสืบพันธุ์" ทั้งชายและหญิง กุรอานได้ใช้ให้หญิงมุสลิมแต่งกายสุภาพเรียบร้อย บางระบบกฎหมายอิสลามกล่าวถึงประเภทของเสื้อสุภาพว่าต้องคลุมทุกอย่างยกเว้นใบหน้าและมือถึงข้อมือ ข้อชี้แนะสามารถพบได้ในฮะดีษกับฟิกฮ์ แต่บางส่วนมาจากโองการ (อายะฮ์) ในอัลกุรอาน บางคนเชื่อว่ากุรอานไม่ได้บังคับว่าผู้หญิงต้องสวมฮิญาบ
ในอัลกุรอาน คำว่า ฮิญาบ อิงถึงที่กั้นหรือม่านโดยตรงหรือเชิงเปรียบเทียบ โองการที่ถูกใช้มักเข้าใจโดยตรงว่า อิงถึงม่านกั้นระหว่างแขกในบ้านของมุฮัมมัดกับห้องที่พักภรรยาของท่าน นำมาซึ่งข้อโต้แย้งว่า โองการจากอัลกุรอานสั่งให้ภรรยาของมุฮัมมัดสวมฮิญาบ ไม่ใช่ผู้หญิงทั่วไปหรือไม่
ทุกวันนี้การสวมฮิญาบเป็นข้อกำหนดในอิหร่านและอัฟกานิสถาน บางประเทศในยุโรปกับโลกมุสลิม ได้ผ่านกฎหมายห้ามฮิญาบบางส่วนหรือทั้งหมดในที่สาธารณะ
ฮุมัยด์ บิน รอชิด อันนุอัยมี

ฮุมัยด์ บิน รอชิด อันนุอัยมี (อาหรับ: حميد بن راشد النعيمي) ทรงเป็นเจ้าผู้ครองรัฐอัจมาน สหรัฐอาหรับเอมิเรตส์ องค์ปัจจุบัน และทรงเป็นสมาชิกสภาสูงสุดแห่งสหรัฐอาหรับเอมิเรตส์ ประสูติเมื่อปี พ.ศ. 2474 เสด็จขึ้นครองราชย์เมื่อ 6 กันยายน พ.ศ. 2524
| ด ค กสภาสูงสุดของสหพันธรัฐแห่งสหรัฐอาหรับเอมิเรตส์ |
| --- | --- | --- |
| ประธานาธิบดี |  เชคเคาะลีฟะฮ์ (อาบูดาบี)  | Emblem of the United Arab Emirates |
| รองประธานาธิบดี |  เชคมุฮัมมัด (ดูไบ)  | Emblem of the United Arab Emirates |
| สมาชิก |  เชคฮุมัยด์ (อัจมาน)  เชคฮะมัด (ฟูไจราห์)  เชคซะอูด (ราสอัลไคมาห์)  เชคซุลฏอน (ชาร์จาห์)  เชคซะอูด (อุมม์อัลไกไวน์)  | Emblem of the United Arab Emirates |
ฮุสเซน อาหรับ อิสเซ

| ฮุสเซน อาหรับ อิสเซ |
| --- | --- |


รองนายกรัฐมนตรีโซมาเลีย
ดำรงตำแหน่ง 20 กรกฎาคม พ.ศ. 2554 – 4 พฤศจิกายน พ.ศ. 2555
ก่อนหน้า: อับดิฮาคิม โมฮามุด ฮาจี-ฟากี
ถัดไป: โฟวซิโย ยูซุฟ ฮาจี เอเดน
รัฐมนตรีว่าการกระทรวงกลาโหมโซมาเลีย
ดำรงตำแหน่ง 20 กรกฎาคม พ.ศ. 2554 – 4 พฤศจิกายน พ.ศ. 2555
ก่อนหน้า: อับดิฮาคิม โมฮามุด ฮาจี-ฟากี
ถัดไป: อับดิฮาคิม โมฮามุด ฮาจี-ฟากี
 
ข้อมูลส่วนบุคคล
เกิด: โมกาดิชู, ประเทศโซมาเลีย
ศาสนา: อิสลาม
พรรคการเมือง: รัฐบาลกลางเปลี่ยนผ่าน

ฮุสเซน อาหรับ อิสเซ (โซมาลี: Xuseen Carab Ciise, อาหรับ: حسين عرب عيسى) และสามารถสะกดเป็น ฮุสเซน อาหรับ อิสซา เป็นนักการเมืองชาวโซมาลี เขาเคยดำรงตำแหน่งรองนายกรัฐมนตรีโซมาเลียและรัฐมนตรีว่าการกระทรวงกลาโหมในช่วง 20 กรกฎาคม พ.ศ. 2554 ถึง 4 พฤศจิกายน พ.ศ. 2555